PATVIRTINTA

Lentvario pradinės mokyklos

direktoriaus 2012 m. birželio 22 d.

įsakymu Nr. V-69

**LENTVARIO PRADINĖS MOKYKLOS**

**MOKINIŲ UNIFORMOS DĖVĖJIMO TVARKOS APRAŠAS**

1. **BENDROSIOS NUOSTATOS**

1. Lentvario pradinės mokyklos mokinių uniformos dėvėjimo tvarkos aprašas nustato mokinių uniformos dėvėjimo tvarką.

2. Mokinių uniforma – mokinių vienybės, pasididžiavimo ir pagarbos mokyklai, jos tradicijoms simbolis, kultūringo elgesio, aprangos kultūros ugdymo dalis.

3. Mokinių uniformos privalomos visiems 1 – 4 klasių mokiniams.

1. **MOKINIŲ UNIFORMA**

4. Mokinių uniforma – tai nustatytos spalvos ir modelio drabužiai: berniukams - klasikinės tamsiai mėlynos kelnės, tamsiai mėlynas susagstomas megztukas žalsvais apvadais su mokyklos emblema, mergaitėms - tamsiai mėlynas su žaliais kvadratais sarafanas, tamsiai mėlynas susagstomas megztukas žalsvais apvadais su mokyklos emblema.

5. Uniforma nedėvima su treningo apranga, džinsais ar panašiais prie uniformos nederančiais drabužiais.

6. Rekomenduojama uniformos vidinę pusę paženklinti savininko vardu ar kitu inicialu.

1. **MOKINIŲ UNIFORMOS DĖVĖJIMAS**

7. Uniforma dėvima kiekvieną dieną visus mokslo metus.

8. Šventiškai apsirengti (t.y. balti marškinukai) būtina dėvėti per šventes, renginius, įskaitas ir atstovaujant mokyklą kitose įstaigose, oficialiuose renginiuose ir pan.

1. **MOKINIŲ UNIFORMOS ĮSIGIJIMO SĄLYGOS**

9. Uniforma įsigyjama mokinių tėvų lėšomis.

10. Uniformas mokinių tėvai gali įsigyti UAB „Majoris ir partneriai“, **http://majoris.lt**

11. Kiekvienų metų birželio mėn. pirmoje pusėje mokykloje organizuojama uniformų mugė, kurioje mokinių tėvai perka, parduoda, dovanoja uniformas. Išsamesnė informacija apie mokyklos uniformų mugę talpinama mokyklos FB paskyroje.

1. **MOKINIŲ UNIFORMOS DĖVĖJIMO PRIEŽIŪRA IR SKATINIMAS**

12. Už mokinių uniformos tvarkos aprašo vykdymą atsako mokiniai, mokinių tėvai (globėjai, rūpintojai), klasių auklėtojai, mokytojai, socialinis pedagogas, mokyklos administracija.

13. Uniformų dėvėjimo priežiūra:

13.1. uniformų dėvėjimo priežiūrą vykdo klasių auklėtojai, dalykų mokytojai, socialinis pedagogas, mokyklos administracija.

13.2. informacija apie mokinius, nedėvinčius uniformos, perduodama mokyklos vadovui, kuris raštu informuoja mokinio tėvus.

1. **MOKINIŲ SKATINIMAS**

14. Mokinius, kasdien tvarkingai dėvinčius uniformą, klasių auklėtojai skatina žodiniu pagyrimu, reiškia padėkas mokinių tėvams.

15. Mokslo metų pabaigoje mokyklos administracija pareigingiausiai klasei reiškia padėką.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_